ડૉ. એચનું મકાન ખાલી નીકળ્યું, પરંતુ મકાનના ફળિયામાં બહાવરો બની ગયેલો એક મધ્યવયનો માણસ પોલદેકને મળ્યો. એણે જર્મન કમાન્ડો અહીં આવીને ચાલ્યા ગયાના સમાચાર આપ્યા. એણે કહ્યું, કે ડૉક્ટર અને તેમનાં પત્ની પહેલાં તો છૂપાઈ રહેલાં, પરંતુ પછી ગટર માર્ગે જવા માટે નીકળી ગયા હતા. “કદાચ એમણે બરાબર જ કર્યું છે.” પેલા માણસે કહ્યું. “કારણ કે એસએસના માણસો અહીં જરૂર પાછા આવવાના.” પોલદેકે માથું ધુણાવ્યું. પોતે આટલી બધી વખત બચતો રહ્યો હોવાને કારણે, લશ્કરી કાર્યવાહીના દાવપેચ હવે એ સમજી ચૂક્યો હતો.